Generalforsamling 2. marts 2019 i COPA Gl. Viborg amt, på Østvilsund færgekro, Sundby Mors

Året i COPA Gl. Viborg amt har budt på flere positive oplevelser. Dog med den undtagelse, at vi i løbet af 2018 desværre har måttet tage afsked med et medlem, og et velanset medlem af bestyrelsen, Niels Erik Poulsen. Niels erik måtte tilsidst give op i forhold til sin kræftsygdom. Vi kan ikke understrege nok, hvor meget vi savner ham, hans lune, og hans vid. Vi er så heldige, at Niels Eriks kone Benthe har sagt ja til at fortsætte sit medlemskab i foreningen. Det sætter vi megetpris på. Skal vi holde et øjebliks stilhed for Niels Erik…………..TAK.

Kredsen har i årets løb – havde jeg nær sagt – haft de sædvanlige mærke dage.

Sommerudflugt..

Denne gik til Breum kro, med dejlig middag, og derefter transport i egne biler til Jenle, hvor vi havde en meget inspirerende guide, som fortalte om Jeppe Åkjær og hans families meritter på Jenle. Vi afsluttede dagen med kaffe og tærte. Der kunne godt have været lidt flere deltagere, men dette skyldtes uheldige eller heldige omstændigheder for den store Thy-gruppes vedkommende, idet der i Thy vist var flere festlige begivenheder, der forhindrede de gode Thyboere i at møde op.

Julearrangement..

Som noget helt nyt gæstede vi Spøttrup kro til vores julearrangement. Spøttrup kro var lidt svær at finde, men til gengæld tror jeg ikke, vi tidligere har fået så god hjemmelavet julemad som der. Da vi havde slået mave, kom der enmand/kvinde og underholdt på det yperste. Referat af julearrangementet og for den sags skyld også sommerarrangementet skulle være at læse i bladet. Sædvanen tro, blev der afholt amerikansk lotteri, med gaver sponseret af medlemmerne.

Genneralforsamling 2018

Jeg vil ikke sige så meget om denne, vil jeg ike sige så meget. Den blev afholdt på Højslev kro, og der ligger et referat i COPA-bladet. Vi fik her indvalgt Henry Jensen, som suppleant, og Henry er ingået i bestyrelsens arbejde på lige vilkår, og vi er glade for, at han opstiller til denne generalforsamling.

Bestyrelsesmøder

Der har været afholdt 3 bestyrelsesmøder i perioden. Disse forgår på skift hos bestyrelsesmedlemmerne.

Hovedbestyrelsesmøde.

Formanden er født medlem af foreningens øverste organ hovedbestyrelsen. Jeg har deltaget i mødet i april.

Bestyrelseskursus.

Foreningen afholder hvert år et kursus for bestyrelsesmedlemmer og rådgivere. Hrnry og jeg deltog heri i i oktober.

Budgetseminar

Povl deltog i foreningens budgetseminar i november.

Med denne beretning om stort og småt vil jeg foreløbig sige tak for året, der er gået.